Video Reacția Reginei Camilla când a primit propria păpuşă Barbie: "M-aţi întinerit cu 50 de ani"
Data publicării:
Regina Camilla a Marii Britanii a primit propria păpuşă Barbie în semn de recunoaştere a activităţii sale de susţinere a a organizaţiei Women Of The World (WOW) Foundation și a glumit că jucăria o face să arate cu 50 de ani mai tânără, potrivit SkyNews.
"M-aţi întinerit cu 50 de ani. Ar trebui să avem cu toţii o Barbie", a glumit regina, în timp ce i-a fost prezentată păpuşa modelată după propria imagine.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Camilla, în vârstă de 76 de ani, al cărei soţ bolnav de cancer, regele Charles al III-lea, s-a retras în prezent din îndatoririle regale, a primit cadoul în semn de recunoaştere a activităţii sale în calitate de preşedinte al Fundaţiei Women of the World (WOW).
Alături de ea s-au aflat Mathilde, regina Belgiei, şi actriţa Helen Mirren, naratoarea filmului de succes "Barbie" de anul trecut, cu Margot Robbie şi Ryan Gosling.
Filmul, lansat anul trecut, a fost un succes de box-office, dar a ratat toate cele nouă nominalizări la premiile Oscar, cu excepţia unuia, pentru cântec original.
Mirren, în vârstă de 78 de ani, a câştigat propriul Oscar pentru cea mai bună actriţă în 2007 pentru filmul "The Queen", în care a interpretat-o pe regretata regină Elizabeth II.
Săptămâna trecută a primit, de asemenea, propria păpuşă Barbie, îmbrăcată exact ca ea şi dotată cu o mică statuetă Oscar.
Păpuşa Camillei a fost îmbrăcată într-o versiune redusă a ţinutei ei - o rochie albastră Fiona Clare, o pelerină neagră de Amanda Wakeley şi cizme negre Eliot Zed.
Aceasta i-a fost prezentată la bordul autobuzului festivalului WOW Girls, care a făcut un tur al ţării pentru a promova egalitatea de gen şi a făcut o oprire finală la reşedinţa familiei regale de la Palatul Buckingham din centrul Londrei.